খ) ভূমিকম্প একটি প্রাকৃতিক দুর্যোগ। কখনো কখনো ভূ-ত্বকের কিছু অংশ হঠাৎ হঠাৎ কেঁপে ওঠে। এ কম্পন অত্যন্ত মৃদু থেকে প্রচণ্ড হয়ে থাকে, যা মাত্র কয়েক সেকেন্ড স্থায়ী হয়। ভূপৃষ্ঠের এরূপ আকস্মিক ও ক্ষণস্থায়ী কম্পনকে ভূমিকম্প বলে। ভূ-অভ্যন্তরের যে স্থানে ভূমিকম্পের উৎপত্তি হয়, তাকে ভূমিকম্পের কেন্দ্র বলে। কেন্দ্রের ঠিক ওপরের ভূপৃষ্ঠের নাম উপকেন্দ্র। কম্পনের বেগ ধীরে ধীরে উপকেন্দ্র থেকে চারদিকে কমে যায়।